polyglot-tagger/wikipedia-language-snippets-filtered huggingface dataset:
ఒకే పదము కేవలము గురుత్వ శక్తితో అవక్షేపణ చెందేటప్పుడు దాన్ని మేసన్ – వీర్ సూత్రముతో చెప్పొచ్చు. ఇక్కడ అవక్షేపణ విలువ. ఇక్కడ అనగా దాని తేలే బరువు.
అపకేంద్ర శక్తి ఉన్నప్పుడు దాని గతిని తెలిపేది లామ్ సూత్రము. ఇది కూడా పైదాని లాగే ఉంటుంది. ఇది పైదానితో ఎక్కడ తేడాగా ఉంటుంది అంటే అపకేంద్ర శక్తి వ్యాసార్థముతో మారుతుంది. ఇంకా ఇక్కడ కొన్ని అదనపు విలువలు కూడా వస్తాయి. పైగా మేసన్ – వీర్ సూత్రము కేవలము 1- పదార్థాలకు వాడొచ్చు.
ఈ ప్రక్రియని విభిన్న సందర్భాలలో ఉపయోగించుకోవచ్చు. ఉదా: నదిలో కొట్టుకువచ్చే పెద్ద పెద్ద రాళ్ళు కావచ్చు, నీటిలో పుప్పొడి కావచ్చు, రక్తములో కణాలు కావచ్చు, ప్రోటిన్ బణువులు కావచ్చు. ఒక్క అణువు కూడా అవక్షేపణ సరిపడినంత శక్తి ఇవ్వగలదు. దీనిని భూగోళ శాస్త్రములో ఒక రకమైన రాయి తయారీకి ఉదాహరణగా చెబుతారు. ఇంకా రసాయన శాస్త్రము లో, పర్యావరణ శాస్త్రంలో చిన్న చిన్న రేణువుల కదలికను తెలుపడానికి దీనిని వాడతారు. బయొటెక్ విభాగములో కూడా రక్త కణాలను వేరు చేయడానికి దీని ఉపయొగిస్తారు.
కొన్ని సందర్భాలలో అవక్షేపణ జరిగిందంటే అక్కడ ఏదో రసాయన ప్రక్రియ జరిగి ఉంటుంది. ఉదాహరణకి, సజల సిల్వర్ నైట్రేట్ ని పొటాసియం క్లోరైడ్ ఉన్న ద్రావణంలో కలిపినప్పుడు సిల్వర్ క్లోరైడ్ అనే ఘన పదార్థం మడ్డిలా కిందకి దిగుతుంది . ఈ ప్రక్రియలో మడ్డిలా కిందకి దిగిన పదార్థాన్నే అవక్షేపం అంటారు.
అవక్షేపణ అనగా ఒక ద్రవములో కరగని పదార్థము ఉన్నప్పుడు దాని మీద గల అనేక శక్తుల ప్రభావం వల్ల చివరికి ఆ పదార్థపు రేణువులు ఆ ద్రవము నుంచి వేరు కావడము. ఆ శక్తులు వివిధ రకాలుగా ఉండొచ్చును. ఉదా: గురుత్వాకర్షణ శక్తి, అపకేంద్ర శక్తి, విద్యుదయస్కాంత శక్తి. అవక్షేపణ ద్రవము లోంచి రేణువులు వేరు కావడము పూర్తి కావడాన్ని తెలియజేస్తుంది.
జిగటగా ఉన్న ఒక ద్రవపదార్థంలో ఒక చిన్న గోళాన్ని వేసినప్పుడు ఆ గోళం మీద ప్రభావం చూపే స్నిగ్ధ బలం , ఈ దిగువ చూపిన సమీకరణంలా రాయవచ్చు:
సంగీత, నాటక విభాగాలలో దూరదర్శన్, ఆకాశవాణి కేంద్రాలలో ఆడిషన్ ఆర్టిస్ట్ గా కూడా పనిచేసిన త్రినాధ రావు ప్రఖ్యాత సాంస్కృతిక సంస్థలు నిర్వహించిన దాదాపు 500 కుపైగా సంగీత కార్యక్రమాలలో ముఖ్య అతిథిగా, అతిథి గాయకునిగా పాల్గొని, అనేక మధుర గీతాలను ఆలపించి ప్రముఖులనెందరినో మెప్పించారు, అనేక అవార్డులను సొంతం చేసుకున్నారు. అక్కినేని నాగేశ్వర రావు, డా. సి.నారాయణ రెడ్డి, జయసుధ, కోడి రామకృష్ణ వంటి ప్రముఖుల చేతులమీదుగా అనేక సన్మానాలను కూడా అందుకున్నారు. 'అంకుశం', 'హనుమంతు' అనే తెలుగు చలన చిత్రాలలో అతిథి పాత్రలలో నటించి, గాయకునిగానే కాకుండా నటునిగా కూడా తన ప్రతిభను నిరుపించుకున్నారు త్రినాధ రావు.
త్రినాథరావు పశ్చిమగోదావరి జిల్లా పాలకొల్లులో తాతారావు, సూరమ్మ దంపతులకు 1955లో చిన్నకుమారునిగా జన్మించారు. స్థానికంగా డిగ్రీని చేసారు. అనంతరం హైదరాబాదులో పి.జి.చేసారు.1978 లో స్టేట్ బ్యాంక్ ఆఫ్ ఇండియాలో సాధారణ గుమస్థాగా ఉద్యోగ ప్రస్థానం ప్రారంభించారు. స్టేట్ బ్యాంకు అఫ్ ఇండియాలో ఉద్యోగ జీవితాన్ని ప్రారంభించిన త్రినాధ రావు బ్యాంకులో వివిధ హోదాలలో దేశమంతటా, మారిషస్ లోను సేవలందించి ప్రస్తుతం అదే బ్యాంక్ లో అసిస్టెంట్ జనరల్ మేనేజర్ గా ప్రజా సంబంధాల విభాగంలో హైదరాబాదులో పనిచేస్తున్నారు.
నటుడిగా హరిగోపాల్‌ దర్శకత్వం వహించిన యండమూరి వీరేంద్రనాథ్‌ రచన ‘రుద్రవీణ’ నాటకంలోనూ, ఆదివిష్ణు రాసిన ‘పండగొచ్చింది’ నాటికలో నటుడు కోట శ్రీనివాసరావుతో పోటీపడి నటించారు. ఆయన లోని నటుడుని గమనించిన దర్శకులు కోడి రామకృష్ణ కోరగా "అంకుశం" సినిమాలో ఓ పాత్ర నటించి మెప్పించారు. అనంతరం శ్రీహరి నటించిన "హనుమంతు" చిత్రంలోనే త్రినాథ్‌ నటించారు. ఆకాశవాణి, దూర దర్శన్‌లలో జరిగే సంగీత కార్యక్రమాలలో న్యాయనిర్ణేతగా వ్యవహరిస్తుంటారు.
కళాకారుడు, గాయకుడిగా సాంస్కృతిక కార్యక్రమాలతో సహవాసం చేస్తున్నా ఏనాడూ వృత్తిని నిర్లక్ష్యం చేయలేదు. నిబద్దతో పనిచేస్తూ సంగీతంతో సేదతీరుతుంటానని ఆయన చెబుతూవుంటారు. వృత్తిలోని ఆయన అంకితభావానికి మెచ్చి ఎస్‌బిహెచ్‌ యాజమాన్యం కూడా తమ సంస్థ తరపున ఉగాది పురస్కారంతో సత్కరించింది. ఉద్యోగరీత్యా విజయవాడ, నర్సాపురం, కొణితివాడలతో పాటు మారిషస్‌లో పనిచేసినా అదే సంగీత ప్రభంజనం ఆయనను చుట్టుముడుతుంటాయి.
చింతలపూడి త్రినాధరావు సంగీతకారుడు, సాహిత్యాభిమాని. ఆయన వృత్తి రీత్యా బ్యాంక్ ఆఫీసర్. ఆయన ప్రస్తుతం హైదరాబాదు‌లోని ఎస్‌బిహెచ్‌ ఏజిఎంగా పనిచేస్తూ కళాప్రియుడుగా, నటుడిగా, సుమధుర గాయకుడిగా సంగీతజగత్తులో విహరిస్తూ ఆస్వాధిస్తున్నారు.
త్రినాథ్‌, లక్ష్మి దంపతులకు సుప్రియ, దీప్తి, శ్రావణి ముగ్గురు కుమార్తెలు. సుప్రియ దంపతులు ఉద్యోగరిత్యా అమెరికాలో స్థిరపడ్డారు. దీప్తి, శ్రీవాణిలు హైదరాబాదు‌లోనే సీఎ, సాఫ్ట్‌వేర్‌ ఇంజనీర్‌గా పనిచేస్తున్నారు.
ప్రకృథ కాత్యాయనుని ప్రక్రుద్ద కాత్యాయనుడని, పకుధ కచ్చాయనుడని, కకుద కచ్చాయనుడని వేర్వేరు పేర్లతో వ్యవాహరిచడం జరిగింది. ఇతని వ్యక్తిగత విషయాలు, జీవన విధానం గురించి స్పష్టంగా తెలియదు.బౌద్ధ తత్వవేత్త బుద్ధఘోషుని “సుమంగళ విలాసిని”, ఇతర బౌద్ధ గ్రంథాలైన 'మద్యమ నికాయ' ల ద్వారా కొన్ని వివరాలు తెలియ వస్తాయి. ఇతను మెడపై ఒక కణితి వుండేదని, గూని వాడని, చన్నీటిని ఎన్నడూ తాకలేదని, ఏ నదిని దాటలేదని చులకనగా చేస్తూ బౌద్ధ గ్రంథాలు పేర్కొన్నాయి.
క్రీ.పూ.6 వ శతాబ్దంలో అంటే గౌతమ బుద్దుని కాలంలోనే సాంస్కృతిక తిరుగుబాటుకు ప్రేరణ కలిగిస్తూ ప్రజలలో భౌతికవాదాన్ని ప్రచారం చేసిన భౌతిక వాద దార్శనికులలో ప్రకృథ కాత్యాయనుడు ఒకడు. బౌద్ధ గ్రంథాలలో పేర్కొనబడ్డ ఆరుగురు ప్రసిద్ధ తీర్ధంకరులలో నాల్గవ వాడు. ఇతను గౌతమ బుద్ధుని సమకాలికుడు. వైదిక మత విశ్వాసాలకు వ్యతిరేకంగా భౌతిక వాదాన్ని ప్రచారం చేసిన తాత్వికుడు.
ప్రకృథ కాత్యాయనుడు అణువాది. ఇతని వాదాన్ని అకృతతావాదం అంటారు. బౌద్ధ గంధం 'మద్యమ నికాయ' పేర్కొన్న ప్రకారం గౌతమ బుద్ధుడు జీవించిన కాలంలోనే గంగ మైదాన ప్రాంతాలలో ముసలి వయసులో కూడా పర్యటిస్తూ వైదిక మత విశ్వాసాలకు వ్యతిరేకంగా భౌతికవాద తత్వాన్ని ప్రజలలో విస్తృతంగా ప్రచారం చేసాడని తెలుస్తుంది.
అమ్మోనియా దహన చర్యలో డై నైట్రోజన్, థెర్మోడైనమిక్ ఉత్పత్తిగా ఏర్పడును. ఏర్పడు అన్ని నైట్రోజన్ ఆక్సైడులు అస్థిరమైనవి.సరియైన ఉత్పేరకం సమక్షంలో,గతిశక్తి ఉత్పత్తిగా అమ్మోనియా నుండి నైట్రోజన్ ఆక్సైడ్ లను ఉత్పత్తి చెయ్యవచ్చును. పారిశ్రామికంగా నైట్రిక్ ఆసిడ్ ను ఈ పద్ధతిలో ఉత్పత్తి చెయ్యుదురు.మొదటి దశ చర్యలో అమ్మోనియా నుండి ఉత్పత్తి అగును
అమ్మోనియా –గాలి మిశ్రమం యొక్క ఇగ్నిషన్ ఉష్ణోగ్రత కన్న దహనజ్వాల ఉష్ణోగ్రత తక్కువ కావున, సరియైన ఉత్పేరకం లేనిచో అమ్మోనియా గాలితో దహనచర్య జరపదు. అమ్మోనియా గాలితో కలిసి దహనం చెందు నిష్పత్తి 16-25%.
అమ్మోనియా ప్రత్యక్షంగా, పరోక్షంగా పలు నత్రజని కలిగిన సంయోగ పదార్థాల ఉత్పత్తికి పుర్వగామి పాత్రను పోషిస్తున్నది.నిజానికి కృత్తిమంగా ఉత్పత్తి చెయ్యబడుచున్న నత్రజని సంయోగ పదార్థాలన్నీ అమ్మోనియా నుండే ఉత్పత్తి చెయ్యబడు చున్నవి. అటువంటి నత్రజని యుత సంయోగ పదార్థాలలో నైట్రిక్ ఆమ్లం ఒకటి. ఈ ఆమ్లాన్ని ఆస్త్వాల్ద్ పద్ధతిలో అమ్మోనియాను గాలితో ఆక్సీకరణ చెందించి తయారు చేయుదురు. 700-850 ,9 అట్మాసిఫియరు పీడనం వద్ద, ప్లాటినం ఉత్పేరకం సమక్షములో గాలితో అమ్మోనియాను ఆక్సీకరణ కావించడం వలన నత్రికామ్లం ఏర్పడును. ఈ చర్యలో నైట్రిక్ ఆక్సైడ్ మధ్యంతర ఉత్పత్తి గా ఏర్పడును.
సేంద్రియ రసాయన శాస్త్రంలో ప్రత్యామ్నాయ చర్యలలో అమ్మోనియా న్యూక్లియోపిల్ గా వర్తిస్తుంది. ఆల్కైడ్ హలినాయిడ్స్ తోఅమ్మోనియా చర్య వలన అమైన్స్ ఏర్పడును. వ్యాపార స్థాయిలో మిథైల్‌అమైన్‌ను, క్లోరోమిథేన్‌తో అమ్మోనియాను రసాయనిక చర్య జరిపించి ఉత్పత్తి చెయ్యుదురు. కార్బోలిక్ ఆమ్ల ఉత్పత్తులతో అమ్మోనియా చర్య వలన అమైడ్స్ ఏర్పడును. ఎస్టర్లు,అన్ హైడ్రైడ్‌లు కూడా అమ్మోనియాతో చర్య జరపడం వలన అమైడ్ లు ఉత్పత్తి అగును. 150 -200 ఉష్ణోగ్రతలో కార్బోలిక్ అమ్లంయొక్క అమ్మోనియం లవణాలను నిర్జలికరణ కావించి అమైడ్ లను ఉత్పత్తి చెయ్యవచ్చును.
రోమనులు అమ్మోనియం క్లోరైడ్‌ను సాల్ అమ్మోనియకస్ అని పిలిచేవారు.దీనిని మొదట పురాతన లిబియాలోని ఆమున్ గుడి సమీపంలో గుర్తించడం వలన ఈ పేరు పెట్టారు.సాల్ అమ్మోనియాక్ రూపంలో 8శతాబ్ది నాటికే ముస్లిం రసవేత్తలకు అమ్మోనియం పరిచయమే. దీనిని మొదటగా పెర్షియన్ రసాయనశాస్త్రవేత్త జాబీర్ ఇబిన్ హయ్యాన్ , 13 వ శతాబ్దిలో యురోపియన్ రసవేత్తలు ప్రస్థాపించారు. మధ్యయుగంలో రంగులు అద్దేవారు ఉపయోగించి నట్లు తెలుస్తున్నది. 15 శతాబ్దిలో బాసిలియాస్ వాలెంతినస్ క్షారాలు, సాల్ అమ్మోనియా రసాయనిక చర్య వలన అమ్మోనియా ఉత్పత్తి చేసి చూపాడు.
అమ్మోనియా క్షార గుణంతో పాటు మితంగా అమ్ల గుణాని కలిగి ఉండటాన్ని ద్విశ్వభావత అందురు.అమ్మోనియా యొక్క క్షారగుణమే అమ్మోనియాకు ఉన్న ప్రత్యేకగుణం.అమ్మోనియా ఒక బలహీనమైన క్షారము.అమ్మోనియా, ఆమ్లాలతో సంయోగరసాయనిక చర్య జరపడం హైడ్రోక్లోరిక్ ఆమ్లంతో చర్య వలన అమ్మోనియం క్లోరైడ్ , నత్రికామ్లంతో అమ్మోనియం నైట్రేట్‌ను ఏర్పరచును. పొడి అమ్మోనియా పొడి హైడ్రో క్లోరైడ్ తో చర్య జరుపదు,రెండింటి మధ్య చర్య కై చెమ్మ/తేమ అవసరం.
ద్రవ అమ్మోనియాలో క్షారలోహాలు మఱియు ఎలక్ట్రోధనాత్మకత కలిగిన మాగ్నీషియం,కాల్షియం,స్ట్రాన్షియం,బేరియం,యురోపియం, ఎట్టేర్బియం వంటి మూలకాలను తనలో కరగించు కొనును.తక్కవ గాఢత లో ముదురు నీల వర్ణపు ద్రావణాలను ఏర్పరచును. ఈ తక్కువ గాఢత ద్రావనాలు లోహ కేటయానులను, అమ్మోనియా అణువు పంజరంచే ఆవృతమైన స్వేచ్ఛ ఎలక్ట్రానులను కలిగి ఉండును. ఇటువంటి ద్రవణాలు బలమైన ఆక్సీకరణ కారకాలుగా ఎంతో ఉపయోగకరం.ఎక్కువ గాఢత ద్రావణాలు ప్రవర్తనలోను, విద్యుత్తు వాహక తత్వంలో లోహాతత్త్వం ప్రదర్శించును. తక్కువ ఉష్ణోగ్రత వద్ద ఈ రెండురకాల ద్రావణాలు ఒక దానితో ఒకటి కరగకకుండా,కల్సిఉంటాయి.
అమ్మోనియా అణువు త్రికోణియ పిరమిడ్ ఆకారం కలిగి ఉండి, బంధ కోణం 106.7కలిగి ఉండును. అమ్మోనియా అణువులో కేంద్రభాగంలోని నత్రజని/నైట్రోజన్ అణువు బయటి వలయం/ఆర్బిటాల్‌లో 5 ఎలక్ట్రాన్‌లను కలిగి ఉండి, వీటికి అదనంగా ప్రతి హైడ్రోజన్ నుండి ఒక ఎలక్ట్రాన్‌ను కలిగి ఉండును. అనగా అణువులో మొత్తం ఎనిమిది ఎలక్ట్రానులు లేదా 4జతల ఎలక్ట్రానులు జంటలు/జతలు చతురతల కోణంగా ఏర్పడి ఉండును.
ఇందులో 3 జతల ఎలక్ట్రానులు బంధజంటగా ఏర్పడి, ఒక ఎలక్ట్రాన్ జంట ఒంటరిగా ఉండును. ఒంటరిగా ఉన్న ఈ ఎలక్ట్రాన్ జంట ఎక్కువ వికర్షణ కలిగి ఉండటంచే బంధ కోణం 109.5బదులు 106.7 తోచతురతల కోణంగా అణువు రూపుదిద్దుకుంది.
నీటితో సమానం కానప్పటికీ అమ్మోనియా ద్రావణం ఒక అయనీకరణ ద్రావణి , నైట్రేట్ లు, నైట్రైల్సు, సైనైడులు, థియోసైనైట్ వంటి అయోనిక్ సమ్మేళనాలు అమ్మోనియా ద్రావణంలో కరుగును. చాలా అమ్మోనియం లవణాలు అమ్మోనియాలో కరుగును, ఇవి అమ్మోనియా ద్రావణంలో కరిగినపుడు ఆమ్లాల వలె ప్రవర్తించును. అమ్మోనియా ద్రావణంలో హేలినైడు ల ద్రావణీయత ఫ్లోరైడ్ నుండి మొదలుకుని అయోడైడ్ వరకు క్రమంగా పెరుగును. అమ్మోనియం నైట్రేట్ సంతృప్త ద్రావణం, 0.83 మోల్ ద్రావితాన్ని ను ఒకమోల్ అమ్మోనియా ద్రావణంలో కలిగిఉండును, బాష్పిభవన వత్తిడి 1 బార్ కన్న తక్కువగా ఉండును
అమ్మోనియా రంగులేని వాయువు. ఒకప్రత్యేకమైన ఘాటైన వాసన కలిగిఉన్నది. అమ్మోనియా గాలికన్న తేలికైనది. గాలి సాంద్రతతో పోల్చిన 0.5 89 రెట్లు ఉండును.అమ్మోనియా అణువుల మధ్య బలమైన హైడ్రోజన్ బంధ కారణంగా,అమ్మోనియా వాయువును సులభంగా ద్రవికరించవచ్చును. అమ్మోనియా 33.3 వద్ద బాష్పికరిస్తుంది., 77.7 వద్ద తెల్లని స్పటికాలుగా ఘనీభవిస్తుంది. అమ్మోనియాను సోడియం బైకార్బోనేట్ లేదా అసిటిక్ ఆమ్లంతో చర్య జరిపిన వాసన రహితమగును. సోడియం బైకార్బోనేట్ లేదా అసిటిక్ ఆమ్లంతో చర్యజరపడం వలన వాసన లేని అమ్మోనియం లవణాలు ఏర్పడును.
అమ్మోనియా అనునది ఒక రసాయన సమ్మేళనం. నత్రజని, హైడ్రోజన్ మూలకాల సంయోగం వలన ఈ సమ్మేళనం ఏర్పడినది. ఇది ఒక అకర్బన సమ్మేళనం.ఒక పరమాణువు నత్రజని మూడు పరమాణువులు హైడ్రోజన్‌తో సంయోగం చెందటం వలన అమ్మోనియా వాయువు ఏర్పడును. ఈ సమ్మేళనం యొక్క రసాయనిక ఫార్ములా 3. ఆహారం, రసాయానిక ఎరువుల ఉత్పత్తిలో పుర్వగామిగా పనిచేయును. ప్రత్యక్షంగా, పరోక్షంగా పలుఔషదాల ఉత్పత్తిలోముఖ్య వనరుగాను, క్లినింగ్ ఉత్పత్తులలో అమ్మోనియాను ఉపయోగిస్తారు. అమ్మోనియాను విస్తృతంగా వినియోగిస్తున్నప్పటికీ ఇది ఒక క్షారము, కొంత మేర ప్రమాదకరమైనది.
గాలిలోని నత్రజని నుండి అమ్మోనియాను ఉత్పత్తి చెయ్యు హబెర్-బోష్ పద్ధతి ఫ్రిట్జ్ హబెర్, కార్ల్ బోష్‌లు 1909 లో అభివృద్ధి చేసారు. ఈ ఉత్పత్తి విధానానికి యాజమాన్య హక్కు ను 1910 లో పొందారు. హబెర్-బోష్ పద్ధతిలో అమ్మోనియాను మొదటి సారిగా మొదటి ప్రపంచ యుద్ధ సమయంలో జర్మనీలో ఉత్పత్తి చేసారు. యుద్ధసమయంలో చిలే నుండి నైట్రేడుల సరాఫరా అపివెయ్యడం వలన పై పద్ధతిలో అమ్మోనియాను జర్మనీలో ఉత్పత్తి చేసారు. ఇలా ఉత్పత్తి చేసిన అమ్మోనియాను యుద్ద అవసారాలకై ప్రేలుడు వస్తువులను తయారు చేసారు.
అమ్మోనియాలోని హైడ్రోజన్ పరమాణువును తొలగించి, దాని స్థానంలో లోహా పరమాణువులు బంధం ఏర్పరచు కొనును. మాగ్నిషియాన్ని అమ్మోనియాతో మండించి నప్పుడు మాగ్నిషియం నైట్రైడ్ ఏర్పడును. వేడి చెయ్యబడిన సోడియం, పొటాషియంల మీదుగా అమ్మోనియా వాయువును ప్రసరింప చేసిన సోడామైడ్ ,పోటా సామైడ్ ఏర్పడును. సిపారసు ప్రకారం అమ్మోనియా పదానికి ప్రత్నామ్యాయంగా అజాన్ పదాన్ని ఉపయోగించవచ్చును.కనుక క్లోరోఅమైన్ ను ప్రత్నామ్యాయంగాక్లోరో అజాన్ అని పిలువవచ్చు,అయితే క్లోరో అమ్మోనియా అనిమాత్రం కాదు.
అమ్మోనియం అణువులో నత్రజని పరమాణువు ఏకాంత ఎలక్ట్రాన్ జతను కలిగి ఉండటం వలన, అమ్మోనియాకు క్షారగుణం, ప్రోటాన్ గ్రహీత తత్వం అబ్బినది. అమ్మోనియా అణు నిర్మాణ సౌష్టవం, అమ్మోనియాకు ధ్రువీయత ను కల్గిస్తుంది. అమ్మోనియాకు ఉన్న ఈ ధ్రువీయత, హైడ్రోజన్ బంధాన్ని ఏర్పరచు సామర్ధ్యం, అమ్మోనియాను నీటిలో త్వరగా కరిగేటట్లు చేస్తోంది.అమ్మోనియాగా మితమైన క్షారగుణాన్ని కలిగి ఉంది. 1.0 అమ్మోనియా సజల ద్రవం యొక్క 11.6 .
భూవాతావరణంలో అమ్మోనియా యొక్క ఉనికిని అల్పపరిమాణంలో గుర్తించారు. ప్రకృతిలో నత్రజని కలిగిన జీవులు, మొక్కలు, చెట్లు మొదలైనవి నశించు సమయంలో అమ్మోనియా ఏర్పడి వాతావరణంలోకి విడుదల అగును. వర్షపు నీటిలో కూడా అమ్మోనియా, అమ్మోనియా లవణాలు స్వల్ప పరిమాణంలో ఉండును. అగ్ని పర్వాతాల విస్పొటన పరిసరాలలో అమ్మోనియం కార్బోనేట్ , అమ్మోనియా సల్ఫేట్‌లను గుర్తించారు.
ఇంధనం-గాలి మిశ్రమ శాతం 15-25 % ఉన్నప్పుడు అమ్మోనియా దహనం చెందును.ఆక్సిజన్‌తో మిశ్రమ చేసి మండించిన లేత పసుపు-పచ్చ జ్వాలతో మండును. అధిక ఉష్ణోగ్రత వద్ద అమ్మోనియా, అందులోని మూలకాలుగా విడిపోవును. అమ్మోనియా గుండా క్లోరిన్‌ను పంపినప్పుడు జ్వలనం ఏర్పడును. అమ్మోనియాలో అధిక ప్రమాణంలో క్లోరిన్ కలిగి ఉన్నచో అత్యధిక ప్రేలుడు స్వభావంశక్తి కలిగిన నైట్రోజన్ ట్రై క్లోరైడ్ ఏర్పడును.
ఉత్పత్తి అగుచున్న అమ్మోనియాలో 83% ను రసాయనిక ఎరువుల తయారిలో ఉపయోగిస్తున్నారు. ముఖ్యంగా మొక్కజొన్న, గోధుమ పంటల సాగుభూములలో అమ్మోనియాను వాడినప్పుడు దిగుబడి అధికంగా వచ్చును. అమెరికాలో వ్యవసాయపరంగా ఉపయోగించు నత్రజనిలో 30 % న్ని నిర్జల అమ్మోనియా రూపంలో ఉపయోగిస్తున్నారు.ప్రపంచ వ్యాప్తంగా 110 మిలయన్ టన్నుల అమ్మోనియాను ఎరువుగా వాడుచున్నారు.
1875 నాటికే అమ్మోనియా బలమైన అంటి సెప్టిక్/క్రిమినాశకం అని గుర్తించారు.బీఫ్ టిని ప్రేసర్వ్/ సంరక్షణ చేయుటకు ఒక లీటరుకు 1.4 గ్రాముల అమ్మోనియా సరిపోతుంది.ఒక పరిశోధనలో అమ్మోనియా మూడు రకాల జంతు ఆహారంలోని 99 .9 % జూ నోటిక్ బాక్టీరియాను నాశనంచేసినట్లు తెలియ వచ్చింది.నిర్జల అమ్మోనియా బీఫ్ లోని సూక్ష్మజీవులను తొలగిస్తుంది.
పదార్థాలను పులియపెట్టే పరిశ్రమలలో16%- 25% అమ్మోనియా ద్రావణాన్ని కిణ్వనకారకంగా ఉపయోగిస్తారు. అమ్మోనియా16%- 25% ద్రావణం,పులియబెట్టు సమయంలో, మైక్రో ఆర్గానిజానికి అవసరమైన నత్రజని అందించు వనరుగా,అవసరమైన ని ఏర్పరచుటకు సహకారిగా పనిచేయును.
అమ్మోనియా నీటిలో కలిసిపోతుంది.సజల ద్రవం లోని అమ్మోనియాను,ద్రవాణాన్ని వేడి చెయ్యడం ద్వారా తొలగించవచ్చును. అమ్మోనియా సజల ద్రావణము క్షారగుణం కలిగి ఉండును. గరిష్ఠ గాఢత కలిగిన అమ్మోనియా ద్రావణం సాంద్రత 0.880గ్రాములు/సెం.మీ3.
ఒక అట్మాస్ ఫియర్ వత్తిడి వద్ద అమ్మోనియా -33.34వద్ద బాష్పి కరణ చెందును.కావున అమ్మోనియాను తక్కువ ఉష్ణోగ్రతలో, వత్తిడిలో నిల్వ చేసి ఉంచాలి. గృహాలలో ఉపయోగించు అమ్మోనియా లేదా అమ్మోనియం హైడ్రాక్సైడ్ అను ద్రవం అమ్మోనియా వాయువును నీటిలో కరగించి చేసింది.
1774 లో జోసెప్ ప్రిస్ట్లే మొదటిసారిగా అమ్మోనియా వాయువును వేరు చేసాడు.ఆయన దీనికి ఆల్కలైన్ ఎయిర్ అని నామకరణ చేసాడు. అటు పిమ్మట 11 సంవత్సరాల తరువాత క్లాడ్ లూయిస్ బెర్తోలెట్,1785 అమ్మోనియా లోని మూలకాల, ఘటకాల నిష్పత్తిని వివరించాడు.
సాధారణంగా అమ్మోనియం హైడ్రైడ్‌గా తెలిసిన లేదా 5-అమైన్ గాపిలువబడు ఘన స్పటిక పెంటా వేలంట్ అమ్మోనియా అధిక వత్తిడి వద్ద మాత్రమే స్థిర మైనది. సాధారణ పరిస్థితు లలో ఇది వియోగం చెంది ట్రై వేలంట్ అమ్మోనియాగా ఏర్పడును.
అమ్మోనియా బలహీనమైన క్షార మైనప్పటికి,ఇది మితంగా ఆమ్లంగా కూడా ప్రవర్తించును.ఇది అమైడులను ఏర్పరచును.లిథియం ద్రవ అమ్మోనియాలో కరగడం వలన లిథియం అమైడ్ ద్రావణం ఏర్పడును.
సూర్య మండలానికి చెందిన ప్లూటో, అంగారకుడు, బృహస్పతి, శని, యురనాస్, నెప్ట్యూన్ గ్రహాలలో కూడా అమ్మోనియా ఉనికిని గుర్తించారు. అమ్మోనియాను కలిగిన పదార్థాలను, లేదా దీనికి సమానమైన పదార్థాలను అమ్మోనియాకల్ అంటారు.
సహజ వాయువు లభించక పూర్వం అమ్మోనియా ఉత్పత్తికి అవసరమైన హైడ్రోజన్‌ను నీటిని విద్యుద్వి శ్లేషన చేసి ఉత్పత్తి చేసెవారు లేదా క్లోరో ఆల్కలీని ఉపయోగించేవారు .
అమ్మోనియాను రసాయన ఎరువుగా,ద్రావణిగా, నత్రజని కలిగిన సంయోగ పదార్థాల ఉత్పత్తికి పుర్వగామి గా,ఇంధనంగా,ప్రయోగశాలలో రసాయనకారకంగా
ఎయిర్ కెనడా అనేది కెనడాలో ప్రధాన వైమానిక సంస్థ, అతిపెద్ద ఎయిర్ లైన్ సంస్థ. ఈ ఎయిర్ లైన్ 1936 లో ప్రారంభమైంది. ప్రయాణికులతో పాటు సరుకులు రవాణా చేసే కార్గో విమానాలను ప్రపంచ వ్యాప్తంగా 178 గమ్యస్థానాలకు నడిపిస్తోంది. విమానాల పరిమాణ పరంగా ప్రపంచంలో 9వ అతి పెద్ద ప్యాసింజర్ ఎయిర్ లైన్ ఇది. అంతేకాదు ఈ ఎయిర్ లైన్ స్టార్ అలయన్స్ లో వ్యవస్థాపక సభ్యత్వం కలిగి ఉంది. ఎయిర్ కెనడా యొక్క కార్పోరేట్ ప్రధాన కార్యాలయాలు మాంట్రియల్ , క్యూబెక్ లో ఉన్నాయి. దీని అతి పెద్ద స్థావరం ఒంటారియో లోని మిస్సిస్స్వాగా టొరంటో పియర్సన్ అంతర్జాతీయ విమానాశ్రయం లో ఉంది. ఎయిర్ కెనడాకు 2013లో ప్యాసింజర్ల ద్వారా $12.38 బిలియన్ల ఆదాయం వచ్చింది.
ఎయిర్ కెనడా దేశీయంగా 21 గమ్యాలకు, అంతర్జాతీయంగా 81 గమ్యాలకు విమానాలు నడుపుతోంది. వీటిలో ప్రాంతీయ భాగస్వాములతో కలుపుకుని ఈ సంస్థ 5 ఖండాల్లోని 46 దేశాల్లోగల మొత్తం 181 గమ్యస్థానాలకు విమానాలు నడుపుతోంది.
2012లో మూడోసారి వరుసగా “ఉత్తర అమెరికాలో ఉత్తమ అంతర్జాతీయ వైమానిక సంస్థ” అవార్డును మూడోసారి గెలుచుకుంది. ఈ అవార్డుకోసం జరిపిన సర్వేలో మొత్తం 18 మిలియన్ల ఎయిర్ లైన్ ప్యాసింజర్లు పాల్గొన్నారు.
2012లో జరిగిన కెనడియన్ బిజినెస్ ట్రావెల్ సర్వే ప్రకారం వ్యాపారం నిమిత్తం ప్రయాణం చేసే 79 శాతం పైగా మంది కెనడా ప్రయాణికులు ఎయిర్ కెనడా వైమానికి సంస్థకు ప్రాధాన్యతనిచ్చారు.
క్రీస్తు పూర్వం 5-4వ శతాబ్ది నాటి నంద వంశ పాలనకు శ్రీకారం చుట్టిన మహాపద్మనందుడు ఆయన నిధిని భూగర్భంలో నిక్షిప్తం చేసినట్టు ప్రసిద్ధమైన కథ ప్రచారంలో ఉంది. ఈ మహాపద్మనందుడు వారసుడే చంద్రగుప్త మౌర్యుడు. లక్ష కోట్ల సువర్ణ ముద్రికలను సేకరించిన నందరాజు ఆ నిధిని గంగానది అడుగున నిక్షిప్తం చేశాడట!
గంగానదికి ఆనకట్ట కట్టి నీటిని మళ్లించి ఇసుక తేలిన నదిలో తవ్వి ఈ లక్షకోట్ల తులాల బంగారాన్ని నందుడు పూడ్చి పెట్టించాడట!
ఆ తరువాత ఆయన నదిని మళ్లీ సువర్ణ నిధి నిక్షిప్త ప్రాంతం మీదకి మళ్లించాడట ఆ ఆనకట్టను తెంపి. ఈ చారిత్రక వాస్తవాన్ని కవిసమ్రాట్ విశ్వనాధ సత్యనారాయణ తన ‘చంద్రగుప్తుని స్వప్నం’ అన్న చారిత్రక రచనలో పేర్కోన్నారు. మహా పద్మనందుడన్న పేరు క్రీస్తునకు పూర్వం నాటి ఆ చక్రవర్తికి అందుకనే వచ్చిందట.
మహాపద్మనంద అనంతరం ఆయన కుమారుడు నవ నందులలో ఆకరివాడు “ధననంద” రాజ్యపాలనని కోనసాగించాడు. ధననంద మహబలశాలి "నవ నందులలో" ఆకారి వాడు, చక్కటి అందగాడు. ధననంద ఎంతటి అందగాడో అంతకన్న ఎక్కువ బలశాలి.
క్రీ.పూ.326 లో విశ్వవిజేతగా పేరుగాంచిన అలెగ్జాండర్ భారతదేశం మీదకు దండయాత్ర చేయాలనుకున్నప్పుడు ఆ సమయములో భారతదేశాన్ని పాలిస్తున్న నంద రాజు అయిన ధననందుడి పరాక్రమముని తెలుసుకోని భయపడి యుద్ధం చేయకుండానే వెనుతిరిగేడు అని చారిత్రక ఆధారాలు చెప్తున్నాయి.
ధననంద వలన అవమానించబడిన చాణక్యుడు ధననందుడిని నాశనము చేసేవరకు నిద్రపోనని శపధం చేసి ఆయన శిశ్యుడైన చంద్రగుప్తుని సహయముతో ధననందను యుద్ధములో ఓడించి నంద సామ్రజ్యమును అంతమొందించి చంద్రగుప్తునిచే మౌర్య రాజ్యమును స్థాపింపచేశాడు, ధననంద మంత్రి "రాక్షస" చాల తెలివైనవాడు. ఇక్కడ తెలుసుకోవలసిన విషయం మరియొకటి ఉన్నది చంద్రగుప్త మౌర్య మరేవరోకాదు నంద రాజుల వారసుడే
మహాపద్మనందుడిని అపర పరశురాముడిగా అభివర్ణించేవారు, మహాపద్మనందుడు యుద్దానికి వస్తున్నాడు అని తెలియగానే అనేక రాజ్యాల వారు నందుడికి తమ రాజ్యముని అప్పగించి లోంగిపొయే వాళ్ళు ఈ విధముగానే మహపద్మనంద భారతఖండాన్ని పరిపాలించిన మొదటి చక్రవర్తి అయినాడు. చాలమందికి ఒక సందేహం ఒక సాధారణ క్షవర వైద్యుడు అఖీల భరతఖండాన్ని పాలించిన మొదటి రాజు ఏమిటి అని కానీ క్షౌర వైద్యులు "మర్మకళలలో" నిష్ణాతులు ఈ కారణము చేతనే మహపద్మనంద శిశునాగవంశాన్ని అంతమొందించి ఏకచత్రాధిపతిగా భరతఖండాన్ని పాలించాడు.
ధననంద నవ నందులలో ఆకరి వాడు. అఖీల భారతదేశాన్ని ఏకచత్రాధిపతిగా పాలించిన మహాపద్మనంద చనిపోయెనాటికి ఆయన వయస్సు 88 సంవత్సరములు.
కోంతమంది పురాణ రచయితలు "నంద" అనగా అర్ధం ఈ విధముగా వివరించినారు. నంద రాజులు క్షౌరవైద్యుల కులానికి చెందిన శివ భక్తులు, శివుని వాహనం "నందీశ్వరుడు" కావున నంద రాజులు ఆ నందీశ్వరుడు వలే ఆ పరమ శివుని మీద వారికున్న భక్తిని చాటుటకు వారి పేరు ముందు "నంద" అనే పేరును వాడేవారు అని వివరించినారు ఈ కారాణం చేతనే మహపద్మనంద తన రాజ్యమును "నంద రాజ్యం" అని పేరుతో స్థాపించి ఉంటాడు అని రచయితలు అభిప్రాయ పడ్డారు.
అపర పరశురాముడు గా ప్రజలతో కీర్తించబడిన మహాపద్మనంద తెలంగాణ ప్రాంతాన్నికుడా మగధ రాజ్యంలో విలీనం చేశాడు. కరీంనగర్ ‘రామడుగు’ వద్ద నందరాజుల కాలం నాటి విగ్రహమొకటి ఇటీవలే బయటపడిందట. ఇది మౌర్యులకు పూర్వమే మహాపద్మనందుడు తెలంగాణా దాకా తన రాజ్యవిస్తరణ చేసాడన్న విషయం బలపడుతున్నది. అంతేకాదు మహపద్మనందుడు ఆంధ్రప్రదేశ్ లోని చాలప్రాంతాలని కుడా తమ మగధ రాజ్యములో విలినము చేసేడాని పురాణ రచయితలు పేర్కోనారు.
మహాపద్మనంద మగధ దేశములో ఒక సామాన్య పౌరుడు. పురాణ రచయితలు మహాపద్మనందను ఒక క్షురకుడుగానే అభివర్ణించారు కానీ నిజానికి ఆయన ఒక వైద్యుడు, క్రీస్తుపూర్వం 5,4వ శతాబ్దాలలో క్షవరం వైద్యంలో భాగముగానే ఉండేది తప్ప దానికంటూ ఒక ప్రత్యేకమైన స్థానం లేదు. కీ.పూ.5-4వ శతాబ్ధానికి చేందిన మహాపద్మనంద అప్పటి మగధ సామ్రాజ్య శిశునాగ వంశపు రాజైన "కాకవర్ణ కాలశోకుడు" వద్ద ఆస్థాన వైద్యుడు గా పని చేసేవాడు.
రోజులాగే ఆ రోజు కుడా మహాపద్మనంద క్షవర వైద్యం చేయడానికి మగధ సామ్రాజ్యనికి వెళ్తాడు. మహపద్మనంద క్షవర వైద్యం చేసే సమయములో ఆయనని దుర్భాషలాడుతున్న వారిని చూసి తట్టుకోలేక మహపద్మనందుడు క్షవరము చేసే కత్తితోనే కాలశోకుడిని అతని 10 మంది కుమారులని సంహరిస్తాడు. పూర్వపు రోజులలో వైద్యులు వాడే కత్తి అతి పడునైనది వెంట్రుకను సైతం చీల్చగలిగేటంత పదునైన కత్తులు వైద్యులు వాడేవారు.
రెండోవ పరశురాముడుగా మహపద్మనంద: పురాణాల ప్రకారము మాకన్న బలవంతులు లేరు అని విర్రవీగుతున్న క్షత్రీయులందరిని బ్రాహ్మణుడైన "పరశురాముడు" వధించాడు, ప్రాణబితితో పారిపోయిన మిగిలిన ధన్వంతరి వంశీకుడైన " మహాపద్మనందుడు" వధించాడని పురాణరచయితలు చాల గ్రంధలలో పెర్కోన్నారు. అందుకే మహపద్మనందుడిని రెండోవ పరశురాముడిగా అభివర్ణించేవాళ్ళు, మహపద్మనందుడు “ఏకవిరాట్” బిరుదాంకితుడు.
శిశునాగ వంశం మొత్తాన్ని మహపద్మనంద తుదముట్టించిన తరువాత మగధ సామ్రాజ్యానికి తనకు తానే రాజుగా ప్రకటించుకుంటాడు, కాని అక్కడ ఉన్న కోంతమంది సైన్యం తిరుగుబాటు చేస్తారు క్షురకుడువి నువ్వు రాజు ఏమిటి అని. కాని మహాపద్మనందుడు ఆ తిరుగుబాటును అణిచివేస్తాడు విజయగర్వంతో మహపద్మ నందుడు భారతదేశంలో ఉన్న క్షత్రియ రాజ్యాలన్ని దాదాపుగా నాశనము చేసి “నంద రాజ్యం” స్థాపించాడు.
మౌర్య సామ్రాజ్యం స్థాపకుడు చంద్రగుప్త మౌర్య. చంద్రగుప్తుడు నంద రాజుకు, మురా అనే స్త్రీకు జన్మించినాడు. మౌర్య రాజ్యం భరతఖండాన్ని పాలించిన రెండోవ రాజ్యం. నంద రాజైన ధననంద చేతిలో అవమానం పోందిన చాణిక్యుడు చంద్రగుప్తుడిని రేచ్చకోట్టి తన చేతితోనే తన వంశస్తులని చంపేలాగా చేశాడని చరిత్ర చెప్తున్నది.
నవ నందులు: సామ్రాట్ మహాపద్మనందకు తోమ్మిదిమంది కుమారులు వారిని "నవ నందులు" అని సంభోధిస్తారు అనగా 9 మంది నంద రాజకుమారులు అని అర్ధము వీరు ఒక్కోక్క ప్రాంతములో రాజ్యపరిపాలన కొనసాగించేవాళ్ళు క్షత్రీయులకన్న మిన్నగా నంద రాజ వంశీయులు రాజ్య పరిపాలన చేయగలం అని నిరూపించారు.
సామ్రాట్ మహపద్మనంద నంద రాజ్యం స్థాపకుడు, అఖిల భరతఖండాన్ని పాలించిన మొట్టమొదటి చక్రవర్తి. భారతదేశాంలో అప్పటి దాక ఉన్న క్షత్రియ పాలన అంతటినీ దాదాపుగా నాశనము చేసి నంద రాజ్యన్ని స్థాపించి అఖిల భరతఖండాన్ని పరిపాలించిన మొట్టమొదటి వాడు మహాపద్మ నంద.
నంద రాజులు భరత ఖండాన్ని 100 సంవత్సరములు పైగా పరిపాలించారు, కానీ ప్రఖ్యాత రచయిత“జయంతనుజ బంద్యోపాధ్యయ” రచించిన “ ” అను గ్రంధములో నంద రాజులు భరతఖండముని 150 సంవత్సరములు పైగా పరిపాలించారు అని వ్రాసినారు.
మహాపద్మనందుడిని "మహపద్మ పతి, ఉగ్రసేనుడు, మహాక్షాతప్ర, ఏకచత్రాధిపతి, మహక్షాత్రంతక " అని కుడా పిలిచేవారు. "మహక్షత్రాంతక" అనగా క్షత్రీయ రాజుల మొత్తాన్ని సంహరించినవాడు అని అర్ధం.
కాలశోకుడు శిశునాగ వంశానికి చేందినవాడు అతనికి 10 మంది కుమారులు. కాలశోకుడు అతని కుమారులు క్షవర వైద్యం చేసే సమయములో మహాపద్మనందుడిని అతి నీచంగా దూషించి అవమానించేవారు.
పశ్చిమ గారో హిల్స్ జిల్లా, మేఘాలయ రాష్ట్ర జిల్లా. జిల్లానిర్వహణా కేంద్రంగా తుర ఉంది. జిల్లా వైశాల్యం 3,714 చ.కి.మీ ఉంటుంది. 2001 గణాంకాలను అనుసరించి జనసంఖ్య 515,813. 2011 గణాంకాలు మేఘాలయ రాష్ట్రంలో ఈ జిల్లా జనసాంధ్రతలో రెండవ స్థానంలో ఉందని తెలుస్తుంది. మొదటి స్థానంలో తూర్పు ఖాసీ హిల్స్ జిల్లా ఉంది. పశ్చిమ గారో హిల్స్ జిల్లా మేఘాలయ రాష్ట్రం పశ్చిమ సరిహద్దులో ఉంది. జిల్లా తూర్పు సరిహద్దులో తూర్పు గారో హిల్స్ జిల్లా, ఆగ్నేయంలో దక్షిణ గారో హిల్స్ జిల్లా, ఉత్తర సరిహద్దులో అస్సాం రాష్ట్రంలోని గోల్‌పారా జిల్లా, దక్షిణ సరిహద్దులో బంగ్లాదేశ్ ఉంది.
1976, అక్టోబరులో గారో హిల్స్ జిల్లాను తూర్పు గారో హిల్స్ జిల్లా, పశ్చిమ గారో హిల్స్ జిల్లా అనే రెండు జిల్లాలుగా విభజించబడింది. అదనంగా పశ్చిమ గారో హిల్స్ జిల్లా, వెస్ట్ గారో హిల్స్, సౌత్ గారో హిల్స్ అనే మరో రెండు జిల్లాలుగా 1962 జూన్ లో విభజించబడింది.
గారో లేక అచిక్స్, బెంగాలీలు, నేపాలీ ప్రజలు, అస్సామీ ప్రజలు, హజాంక్ సంప్రదాయక ప్రజలు, రాభాలు, కోచెస్ ప్రజలు నివసిస్తున్నారు. వీరుకాక బోడోలు, దక్షిణ భారతీయులు అక్కడక్కడా ఉన్నారు. వీరు చర్చిలు, ఉపాధ్యాయ వృత్తి, పారామిలిటరీలో ఉన్నారు.
2006లో " పంచాయితీ రాజ్ మంత్రిత్వ శాఖ " భారతదేశంలోని వెనుకబడిన 250 జిల్లాలలో వెస్ట్ గరో హిల్స్ జిల్లా ఒకటి. బ్యాక్వర్డ్ రీజంస్ గ్రాంట్ ఫండ్ ప్రోగ్రాం నుండి నిధులు అందుకుంటున్న 3 మేఘాలయ జిల్లాలలో ఇది ఒకటి.
పశ్చిమ గారో హిల్స్ జిల్లాలో టాంగ్, టిబెటో- బర్మన్ భాషలు వాడుకలో ఉన్నాయి. ఈ భాషను భారతదేశం, బంగ్లాదేశ్ లలో 10,000 మంది మాట్లాడుతుంటారు.
ఎర్రటి పొగలు వెలువరిస్తూ, ద్రవరూపంలో ఉండును.ఎర్రనిరంగుగల క్లోరైల్ పెర్క్లోరేట్ + )అయోనిక్ సమ్మేళనంగా స్పటికరణచెందును.
సంయోగపదార్థానికి ఉన్న ఎరుపురంగు అందులో క్లోరిన్ అయానుల ఉనికిని తెలుపుతున్నది.డైక్లోరిన్ హెక్సాక్సైడ్ అణుభారం 166.901 గ్రాములు/మోల్.ఈ సంయోగపదార్థం యొక్క సాంద్రత 1.65 గ్రాములు/సెం.మీ3.డైక్లోరిన్ హెక్సాక్సైడ్ యొక్క ద్రవీభవన స్థానం 3.5 , ఈ సమ్మేళనపదార్థం యొక్క బాష్పీభవన స్థానం200 .నీటితో చర్య జరుపును.డైక్లోరిన్ హెక్సాక్సైడ్ బలమైన ఆక్సీకరణకారకం, డయామాగ్నటిక్(ప్రయోగించిన అయస్కాంతతత్వనికి వ్యరితరేక దిషలో అయస్కాంత తత్వాని ప్రేరెపింఛునది) పదార్థం.
డైక్లోరిన్ హెక్సాక్సైడ్ ఒక రసాయన సమ్మేళన పదార్థం. ఇది ఒక అకర్బన సంయోగపదార్థం.ఈ సంయోగపదార్థం యొక్క అణుసంకేత పదం/సూత్రం 26.ఈ సంయోగపదార్థం వాయుస్థితిలో ఉన్నప్పుడు, ఈ అణుఫార్ములా సరిగ్గా సరిపోతుంది. అయినప్పటికీ ద్రవరూపంలో లేదా ఘనస్థితిలో ఉన్నప్పుడు డైక్లోరిన్ హెక్సాక్సైడ్ ఆయనీకరణ వలన ముదురు లేదా చిక్కని ఎరుపు వర్ణపు అయోనిక్ సంయోగపదార్థం క్లోరైల్ పెర్క్లోరేట్ + గా అయనీకరణ చెందును.
వాయువుగా ఇది మొనోమెరిక్ క్లోరిన్ ట్రైఆక్సైడ్ గా ఉండునని భావించబడినది.ఇది బాష్పీకరణ తరువాత తాపవియోగం వలన క్లోరిన్ పెర్క్లోరేట్, క్లోరిన్ టెట్రాఆక్సైడ్ , ఆక్సిజన్ గా విడిపోవు వరకు ఆక్సిజన్‌తో బందితమైన ద్వ్యణుకం గా ఉండునని తెలుస్తున్నది
గది ఉష్ణోగ్రత వద్ద డైక్లోరిన్ హెక్సాక్సైడ్ స్థిరమైనపదార్థం అయినప్పటికీ, సేంద్రియ సంయోగపదార్థాలతో చర్యవలన తీవ్రస్థాయిలో విస్పొటనం చెందును.
థాయ్ ఎయిర్ వేస్ మూలాలు 1960లోనే ఉన్నాయి. అప్పట్లో స్కాండనేవియన్ ఎయిర్ లైన్స్ , థాయ్ ఎయిర్ వేస్ కంపెనీ సంయుక్త భాగస్వామ్యంలో ఇది ఏర్పడింది. థాయ్ ఎయిర్ వేస్ కంపెనీకి ఉన్న దేశీయ విమాన సంస్థకు అంతర్జాతీయ శాఖను ఏర్పాటు చేయడంలో భాగంగా ఈ సంయుక్త భాగస్వామ్యాన్ని ఏర్పాటు చేశారు. దీనికి అవసరమైన అన్ని వనరులను ఎస్.ఎస్.ఎస్. సమకూర్చింది.